వాషింగ్టన్, జనవరి 31: తీవ్రంగా దుర్వినియోగమవుతున్న వర్క్ వీసా (హెచ్-1బి, ఎల్-1) కార్యక్రమాన్ని ప్రక్షాళన చేసేందుకు అమెరికా అధ్యక్షుడు డోనాల్డ్ ట్రంప్ సిద్ధమవుతున్నారా? ఈ మేరకు ఆయన త్వరలోనే కార్యనిర్వాహక ఆదేశాలు జారీ చేయబోతున్నారా? విశ్వసనీయ వర్గాలు ఈ ప్రశ్నలకు ఔననే సమాధానమిస్తున్నాయి. ఒకవేళ ఇది నిజమే అయితేగనక.. హెచ్-1బి వీసాలపై ఆధారపడిన పలు భారతీయ టెక్ కంపెనీలు, అమెరికాలో ఈ వీసాలపై పనిచేస్తున్న వృత్తినిపుణులకు పెద్ద దెబ్బేనని ఐటీ నిపుణులు ఆందోళన వ్యక్తం చేస్తున్నారు. హెచ్-1బి వీసాలకు సంబంధించి ట్రంప్ సంతకం చేయనున్న ఎగ్జిక్యూటివ్ ఆర్డర్ ఇదేనంటూ కొన్ని వెబ్సైట్లలో ప్రచురితమైన పత్రాన్ని పరిశీలిస్తే చాలా ఆంక్షలే విధించేటట్టు అర్థమవుతోంది. దాని ప్రకారం.. విదేశీ విద్యార్థులు అమెరికాలో తమ చదువు ముగిశాక కూడా మరికొన్ని రోజులు ఉండేందుకు ఉపకరించే ఆప్షనల్ ప్రాక్టికల్ ట్రైనింగ్ వర్క్ వీసాల గడువును పొడిగిస్తూ గతంలో ఒబామా తీసుకున్న నిర్ణయాన్ని వెనక్కి తీసుకోనున్నారు.ఈ ఆదేశాలపై ట్రంప్ సంతకం చేసిన 90 రోజుల్లోపు.. విదేశీయులు అమెరికాలో పని చేయడానికి అనుమతించే అన్ని నిబంధనలనూ సమీక్షించాలి.జూ	హెచ్-1బి, ఎల్-1 వంటి నాన్-ఇమ్మిగ్రెంట్ ఉద్యోగ ఆధారిత వీసాలను ప్రవేశపెట్టిన ఉద్దేశాలు నిజంగా నెరవేరేలా.. అమెరికన్, విదేశీ ఉద్యోగుల హక్కులను సంరక్షించేలా చర్యలు తీసుకోవాలని కార్మిక, హోం శాఖల మంత్రులను ట్రంప్ తన ఆదేశాల్లో కోరతారు.(నాన్ఇమ్మిగ్రెంట్) వీసాల కేటాయింపు ప్రక్రియ మరింత సమర్థంగా జరిగేలా.. ఆయా వీసాలను పొందేవారు నిజంగానే అత్యుత్తమ ప్రతిభావంతులు, నిపుణులు అయిఉండేలా చూడాల్సిందిగా యంత్రాంగాన్ని ఆదేశిస్తారు.
vashington, janavari 31: teevramgaa durviniyogamavutunna work veesa (hehch-1bi, el-1) kaaryakramaanni prakshaalana chesenduku america adhyakshudu donald trump siddhamavutunnara? ee meraku aayana twaralone kaaryanirvaahaka aadesaalu jaarii cheyabotunnara? vishwasaneeya vargaalu ee prasnalaku aunane samaadhaanamistunnaayi. okavela idhi nijame ayiteganaka.. hehch-1bi veesaalapai aadhaarapadina palu bhaarateeya tec companylu, americalo ee veesaalapai panichestunna vruttinipunulaku pedda debbenani it nipunulu aandolana vyaktam chestunnaru. hehch-1bi veesaalaku sambandhinchi trump santakam cheyanunna egjicutive arder idenantu konni vebsaitlalo prachuritamaina patraanni pariseeliste chala aankshale vidhinchetattu ardhamavutondi. daani prakaaram.. videshee vidyaarthulu americalo tama chaduvu mugisaka kuudaa marikonni rojulu undenduku upakarinche apsional practical trining work veesaala gaduvunu podigistuu gatamlo obama teesukunna nirnayaanni venakki teesukonunnaru.ee aadesaalapai trump santakam chesina 90 rojullopu.. videsheeyulu americalo pani cheyadaaniki anumatinche anni nibandhanalanuu sameekshinchaali.joo	hehch-1bi, el-1 vanti nan-immigrent udyoga aadhaarita veesaalanu pravesapettina uddesaalu nijamgaa neraverela.. american, videshee udyogula hakkulanu samrakshinchela charyalu teesukovaalani kaarmika, homem saakhala mantrulanu trump tana aadesaallo korataru.(nanimmigrent) veesaala ketayimpu prakriya marinta samarthamgaa jarigela.. aayaa veesaalanu pondevaaru nijamgaane atyuttama pratibhaavantulu, nipunulu aiundela chuudaalsindigaa yantraamgaanni aadesistaaru.